ร้านนี้ก็เป็นร้านที่ค่อนข้างจะได้รับความนิยมมากอีกร้านหนึ่งของหนองมน
ผ่านมาเสาร์-อาทิตย์รถจอดกันเยอะเลย เป็นร้านที่มีอาหารหลากหลาย
ทั้งอาหารไทย อาหารฝรั่ง ขนมเค้ก เครื่องดื่มต่างๆ 
ร้านอยู่ทางเลี่ยงหนองมนค่ะ ตรงข้ามกับร้าน Angel Cake
อาหารที่ได้ชิมวันนี้
กุ้งทอดครีมสลัด หน้าตาไม่ค่อยน่าทานแต่รสชาติพอได้ กุ้งทอดมากรอบตัวใหญ่
ส่วนน้ำสลัดก็พอใช้ได้ จานนี้ให้ผ่านค่ะ
เสต็กไก่ย่างจิ้มแจ่ว เสริฟกับข้าวเหนียวในครกจิ๋วน่ารักดี ไก่ย่างชุ่มฉ่ำ
ข้าวเหนียวก็โอเค แต่น้ำจิ้มแจ่วหวานมากไม่เปรี้ยวไม่เผ็ดเลย ไม่ผ่านนะ 
ยำหมูยอ ยำมารสชาติจัดจ้านดี แต่ใช้หมูยอคุณภาพไม่ค่อยดีเท่าไหร่
เค้กมะพร้าว เนื้อเค้กนุ่มใช้ได้ แต่รู้สึกรสชาติจะเป็นรองอีกสองร้านในถนนเส้นนี้
ชามะนาวกับโกโก้ปั่น เครื่องดื่มรสชาติธรรมดา ไม่ได้อร่อยมาก
แต่คาดหวังว่าน่าจะรสชาติดีกว่านี้ เพราะราคาค่อนข้างแพงค่ะ แก้วละ 60-70
สรุป เป็นร้านที่เหมาะจะมากับครอบครัว คู่รัก
มีกิจกรรมให้เด็กๆแก้เบื่อได้เช่น ป้อนนมแกะ ให้อาหารปลา
การบริการดี พนักงานเยอะ อาหารรอไม่นาน 
รสชาติอาหารก็พอใช้ได้ อร่อยมั่งไม่อร่อยมั่ง ราคาสูงนิดนึง